Tsoenami-waarskuwing ná aardbewingArgieffoto. Die aardbewing wat 7,5 gemeet het, het sowat 83 km van Lata op ŉ diepte van 12 km voorgekom. ŉ Tsoenami-waarskuwing is vir die kusgebiede naby die Solomon-eilande in die suide van die Stille Oseaan uitgereik. Die waarskuwing is vir ŉ 300 km-radius van die episentrum af. Daar was nog geen berigte van beserings of skade nie. Die Solomon-eilande is in 2013 deur ŉ tsoenami getref ná ŉ aardbewing wat 8 gemeet het. Minstens 10 mense is dood en duisende mense was haweloos nadat talle huise en geboue vernietig is.